laion/Wikipedia-Exotic huggingface dataset:
דוג'ואן ריצ'רדס

דוג'ואן אודיל ריצ'רדס (באנגלית: Dujuan Odile Richards; נולד ב-10 בנובמבר 2005 בפורט רויאל שבג'מייקה) הוא כדורגלן ג'מייקני המשחק בעמדת החלוץ באקדמיית פניקס בג'מייקה ובנבחרת ג'מייקה. ריצ'רדס משחק באקדמיית פניקס בג'מייקה. ב-24 ביוני 2023 חתם על חוזה בצ'לסי מהפרמייר ליג, החל מיום הולדתו ה-18. ב-11 במרץ 2023 ערך ריצ'רדס את הופעת הבכורה שלו בנבחרת ג'מייקה, בהפסד 1-0 לנבחרת טרינידד וטובגו במשחק ידידות. הוא נכלל בסגל נבחרת ג'מייקה לטורניר גביע הזהב 2023. ב-28 ביוני 2023 הבקיע את שער הבכורה שלו בנבחרת, בניצחון 4-1 על נבחרת טרינידד וטובגו במסגרת שלב הבתים של הטורניר. דוג'ואן ריצ'רדס, ברשת החברתית אינסטגרם דוג'ואן ריצ'רדס, באתר Transfermarkt דוג'ואן ריצ'רדס, באתר Soccerway דוג'ואן ריצ'רדס, באתר National Football Teams דוג'ואן ריצ'רדס, באתר FootballDatabase.eu Richards recruited באתר הרשמי של צ'לסי, 24 ביוני 2023 (באנגלית)
או היון-גיו

קוריאה זהו שם קוריאני; שם המשפחה הוא או. או היון-גיו (בקוריאנית: 오현규; נולד ב-12 באפריל 2001 בנאמיאנגג'ו שבקוריאה הדרומית) הוא כדורגלן דרום קוריאני המשחק בעמדת החלוץ בקבוצת סלטיק מליגת העל הסקוטית ובנבחרת קוריאה הדרומית. או החל את הקריירה המקצוענית שלו בקבוצות סוואן סמסונג בלו-וינגס וגימצ'און סאנגמו מליגת הכדורגל של קוריאה הדרומית. ב-25 בינואר 2023 חתם או בסלטיק מליגת העל הסקוטית. ב-11 בנובמבר 2022 ערך או את הופעת הבכורה שלו בנבחרת קוריאה הדרומית, בניצחון 1-0 על נבחרת איסלנד במשחק ידידות. נכלל בסגל נבחרת קוריאה הדרומית לטורניר גביע אסיה 2023. או היון-גיו, ברשת החברתית אינסטגרם או היון-גיו, באתר Transfermarkt או היון-גיו, באתר Fussballdaten.de (בגרמנית) או היון-גיו, באתר Soccerway או היון-גיו, באתר WorldFootball.net או היון-גיו, באתר National Football Teams או היון-גיו, באתר FootballDatabase.eu Celtic delighted to sign South Korean internationalist Hyeongyu Oh on five-year deal באתר הרשמי של סלטיק, 25 בינואר 2023 (באנגלית) 2023 AFC 아시안컵에 참가하는 🇰🇷축구국가대표팀의 명단을 공개합니다! בחשבון הטוויטר הרשמי של התאחדות הכדורגל הדרום קוריאנית, 28 בדצמבר 2023 (בקוריאנית)
דייגו אלונסו

דייגו מרטין אלונסו לופס (נולד ב-16 באפריל 1975) הוא כדורגלן עבר אורוגוואי וכיום מאמן את פנאתינאיקוס. דייגו אלונסו נולד במונטווידאו, בירת אורוגוואי. כשחקן, הוא החל את הקריירה המקצועית שלו במועדון בלה ויסטה המקומית, שם שיחק כ-4 עונות ועזר לקבוצה לזכות בליגה המשנה ב-1997. לאחר מכן הוא שיחק בקבוצות בארגנטינה וספרד, ובינואר 2002 חתם באתלטיקו מדריד. בקבוצה זו הוא סיים את עונת 2001-2002 עם 22 שערים בליגה השנייה ועזר להקבוצה לחזור לליגה העל. במהלך הקריירה הוא שיחק גם בקבוצות כמו ראסינג סנטנדר, מאלגה וריאל מורסיה בספרד, וגם בשאנגחאי שנחווה בסין. בנוסף, הוא שיחק במקסיקו עם קבוצת אוניברסידד נסיונל. בשנת 2011 החל אלונסו את קריירת האימון שלו ועבד עם מספר קבוצות באורוגוואי, פרגוואי ומקסיקו. בשנת 2019, הוא הפך למאמן הראשון אי-פעם שזכה בליגת האלופות של CONCACAF עם שתי קבוצות שונות, פצ'וקה ומונטריי. בדצמבר 2019, אלונסו מונה להיות מאמן קבוצת אינטר מיאמי מה-MLS. בדצמבר 2021, הוא הפך למאמן נבחרת אורוגוואי. בשנת 2023 נבחר לאמן את סביליה אך לבסוף פוטר לאחר הפסד 3:0 לחטאפה בבית. ביוני 2024 נבחר לאמן את פנאתינאיקוס. דייגו אלונסו, ברשת החברתית אקס (טוויטר) דייגו אלונסו, ברשת החברתית אינסטגרם דייגו אלונסו, באתר Transfermarkt דייגו אלונסו, באתר Soccerway דייגו אלונסו, באתר BDFutbol דייגו אלונסו, באתר WorldFootball.net דייגו אלונסו, באתר National Football Teams דייגו אלונסו, באתר FootballDatabase.eu פרופיל המאמן, באתר Transfermarkt Uruguay appoint Diego Alonso as head coach, reuters
ארון לונג

ארון ריי לונג (נולד ב-12 באוקטובר 1992) הוא כדורגלן אמריקאי שמשחק בעמדת הבלם בקבוצת לוס אנג'לס ב-MLS, ובנבחרת ארצות הברית. לונג החל את הקריירה המקצועית שלו בקבוצת פורטלנד טימברס ב-2014, ולאחר מכן במהלך הקריירה, שיחק גם בקבוצות סיאטל סאונדרס וניו יורק רד בולס, לפני שהצטרף באופן מלא לקבוצת ניו יורק רד בולס ב-2017. הוא הוכרז כמגן השנה ב-MLS לשנת 2018, לאחר שהוביל את הקבוצה שלו לזכייה בתואר מגן האוהדים. ב-4 בינואר 2023, לונג חתם על חוזה לשנתיים בלוס אנג'לס. החתימה התרחשה לאחר שלונג שוחרר מניו יורק רד בולס והיה בסטטוס של שחקן חופשי. ב-2 בספטמבר 2018, זומן לונג לראשונה לנבחרת ארצות הברית. הוא ערך את הופעת הבכורה שלו בתיקו 1-1, נגד נבחרת פרו. מדיה וקבצים בנושא ארון לונג בוויקישיתוף ארון לונג, ברשת החברתית אקס (טוויטר) ארון לונג, באתר Transfermarkt ארון לונג, באתר Soccerway ארון לונג, באתר WorldFootball.net ארון לונג, באתר National Football Teams ארון לונג, באתר FootballDatabase.eu LAFC Signs Free Agent Defender Aaron Long, lafc
כריסטיאן רולדן

כריסטיאן רולדן (נולד ב-3 ביוני 1995) הוא כדורגלן אמריקאי שמשחק בעמדת הקשר בקבוצת סיאטל סאונדרס מה-MLS. ב-9 במרץ 2015, רולדאן ערך את הופעת הבכורה שלו ב-MLS בניצחון 0-3 על ניו אינגלנד רבולושן. בנובמבר 2019, הוא היה חלק מהקבוצה הבוגרת של סיאטל סאונדרס שזכו בגביע ה-MLS. ב-10 בנובמבר 2019, שיחק רולדן עבור סיאטל בניצחון ביתי של 1-3 על טורונטו בגביע ה-MLS. באוגוסט 2022, רולדן עבר ניתוח בפרק הירך לטיפול בהרניה ספורטיבית, זו הייתה הפציעה הראשונה בקריירה המקצועית שלו. הוא חזר לקבוצה לשלושת משחקיהם האחרונים ב-MLS, כשסיאטל נכשלה להעפיל לפלייאוף. ב-13 ביולי 2017, רולדאן הופיע לראשונה בנבחרת ארצות הברית, בניצחון 2-3 על נבחרת מרטיניק, במסגרת שלב הבתים של גביע הזהב 2017. מדיה וקבצים בנושא כריסטיאן רולדן בוויקישיתוף כריסטיאן רולדן, באתר Transfermarkt כריסטיאן רולדן, באתר Soccerway כריסטיאן רולדן, באתר WorldFootball.net כריסטיאן רולדן, באתר National Football Teams כריסטיאן רולדן, באתר FootballDatabase.eu תקציר המשחק בין סיאטל לניו אינגלנד, באתר Transfermarkt
ג'ורדן מוריס

ג'ורדן פרי מוריס (נולד ב-26 באוקטובר 1994) הוא כדורגלן אמריקאי שמשחק בעמדת החלוץ או הקיצוני בקבוצת סיאטל סאונדרס מה-MLS. ב-21 בינואר 2016, מוריס חתם בסיאטל סאונדרס. הוא הצטרף למחנה האימונים החורפי של סיאטל סאונדרס באריזונה וערך את הופעת הבכורה שלו במועדון ב-9 בפברואר 2016, במשחק ידידותי נגד סלאיה. ב-23 בפברואר 2016, מוריס ערך את הופעת הבכורה שלו בליגת האלופות של CONCACAF, נגד קלוב אמריקה. ב-22 בינואר 2021, סוונסי סיטי הודיעו כי הם צירפו את מוריס בהשאלה לעונת 2020/2021. הוא ערך את הופעת הבכורה שלו ב-30 בינואר 2021, כאשר עלה כמחליף במשחק נגד רות'רהאם יונייטד. במהלך העונה, מוריס נפצע עקב קרע ברצועה הצולבת בברך השמאלית. דבר שהוביל לביטול תקופת ההשאלה ומוריס חזר לארצות הברית לטיפולים. ב-28 באוגוסט 2014, מוריס זומן לראשונה לנבחרת ארצות הברית, למשחק ידידות נגד נבחרת צ'כיה. מדיה וקבצים בנושא ג'ורדן מוריס בוויקישיתוף ג'ורדן מוריס, ברשת החברתית אינסטגרם ג'ורדן מוריס, באתר Transfermarkt ג'ורדן מוריס, באתר Soccerway ג'ורדן מוריס, באתר WorldFootball.net ג'ורדן מוריס, באתר National Football Teams ג'ורדן מוריס, באתר FootballDatabase.eu U.S. striker Jordan Morris seals deal with Seattle Sounders, espn Sounders star Jordan Morris loaned to Swansea City of English Championship League, seattletimes
Telstar

Telstar הוא מותג של לווייני תקשורת אמריקאים וקנדים ששיגורם החל בשנת 1962. הלוויינים הראשונים היו בבעלות חברה AT&T. בהמשך תחת מותג זה שוגרו לוויינים של מספר חברות. הלוויין הראשון "Telstar 1" היה בבעלות AT&T והיה חלק מהסכם שבו היו שותפים מעבדות בל, נאס"א, משרד הדואר הממשלתי של בריטניה ופרנס טלקום. הלוויין נבנה על ידי מעבדות בל ושוגר על ידי נאס"א ב-10 ביולי 1962. זה היה השיגור הראשון שמומן על ידי גוף פרטי. לקליטת הנתונים נבנו 6 תחנות קרקע בארצות הברית, בריטניה, צרפת, גרמניה, קנדה ואיטליה. הלוויין הוצב במסלול אליפטי כתוצאה מכך הוא היה זמין להעברת נתונים מעל האוקיינוס האטלנטי במשך 30 דקות כל 2.5 שעות. מכיוון שאות של הלוויין היה חלש, היה צורך באנטנות גדולות. תמונה טלוויזיה ניסיונית ראשונה שודרה ב-11 ביולי 1962. ב-23 ביולי שודרה תוכנית שהיה ניתן לקלוט באירופה דרך מערכת Eurovision ובצפון אמריקה ברשת NBC, CBS, ABC ו-CBC. באותו ערב בוצע שימוש בלוויין לשיחת טלפון ראשונה ב לינדון ג'ונסון דיבר עם מנהל AT&T. ב-25 באוקטובר 1962 בוצע ניסוי העברת נתונים בין מחשבים בארצות הברית וצרפת. כעבור שנה שוגר לוויין שני "Telstar 2". הצלחת לוויינים אלו פתחה דרך לשיגור לווייני תקשורת אחרים ושילוב טכנולוגיה חדשה זו במערך התקשורת. שיגור לוויינים תחת השם Telstar נמשך גם אחרי פירוק AT&T והם היו מופעלים על ידי חברה קנדית "Telesat" לווייני "Telstar 10" ו-"Telstar 18" מוצבים להעברת שידורים באזור מזרח אסיה והועברו לבעלות חברה סינית. מדיה וקבצים בנושא Telstar בוויקישיתוף נתוני לוויינים ושיגורים תיאור לוויין Telstar 1
בייון

בֵּייוֺן (באנגלית: Bayonne) היא עיר במחוז הדסון שבניו ג'רזי, ארצות הברית. נכון למפקד האוכלוסין של ארצות הברית העיר מדורגת במקום ה-15 בניו ג'רזי. על אף שהצטמצמו במקצת, הייצור, ההפצה והפעילויות הימיות המסורתיות נותרו כוח מניע של כלכלת העיר. חלק מהנמל של ניו יורק וניו ג'רזי נמצא בעיר, וכך גם נמל השייט קייפ ליברטי(אנ'). בייון הוקמה במקור כעיירה ב-1 באפריל 1861, מחלקים מהעיירה ברגן. העיר נקראה על שם העיר באיון הצרפתית. בייון התאגדה מחדש כעיר על ידי בית המחוקקים של ניו ג'רזי ב-10 במרץ 1869. בזמן הקמתה, בייון כללה את הקהילות ברגן פוינט, קונסטבל הוק, סנטרוויל, פמרפו וסלטרסוויל. בייון הפכה לאחד המרכזים הגדולים במדינה לזיקוק נפט גולמי והמתקן של Standard Oil של ניו ג'רזי ו-6,000 עובדיו הפכו אותו למקום התעסוקה הגדול ביותר בעיר. חלקים מהעיר הם חלק מאזור ארגוני עירוני (UEZ)(אנ'), אחד מ-32 אזורים המכסים 37 עיריות ברחבי ארצות הברית. נמל השייט קייפ ליברטי הוא מסוף ספינות תענוגות שנמצא על שטח של 1740 דונם. הוא פותח במקור לשימושים תעשייתיים בשנות ה-30 ובמהלך מלחמת העולם השנייה הוסב על ידי צי ארצות הברית להיות טרמינל האוקיינוס הצבאי בבייון(אנ'). כיום הוא משמש לצורכי תיירות וספנות נופש. בעיר יש אוכלוסייה מגוונת מבחינה אתנית. הקהילה היהודית של העיר מחולקת לקהילות: טמפל בית-עם (רפורמי), טמפל עמנו-אל (קונסרבטיבי), אוהב צדק (אורתודוקסי) וחב"ד. בין המפורסמים שנולדו או גדלו בעיר: ויליאם שמין ומרטין דמפסי. מדיה וקבצים בנושא בייון בוויקישיתוף אתר האינטרנט הרשמי של בייון (באנגלית) בייון, באתר אנציקלופדיה בריטניקה (באנגלית) היסטוריה של בייון באתר העירייה. ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
אליפות העולם באתלטיקה 2023

אליפות העולם ה-19 באתלטיקה נערכה בבודפשט, הונגריה, מה-19 באוגוסט ועד 27 באוגוסט 2023. ארצות הברית ארצות הברית היא הזוכה באליפות, עם 12 מדליות זהב, 8 מדליות כסף, 9 מדליות ארד ו-29 מדליות בסך הכל, יותר מכל מדינה אחרת בכל סוג מדליה. פיית' קיפייגון (קניה קניה) זכתה בשתי מדליות זהב, בריצת 1500 מטר ובריצת 5000 מטר. מריה פרס (ספרד ספרד) זכתה בשתי מדליות זהב, בהליכה תחרותית ל-20 ק"מ ול-35 ק"מ. שקארי ריצ'רדסון (ארצות הברית ארצות הברית) זכתה ב-3 מדליות, 2 זהב ו-1 ארד. מדליות זהב בריצת 100 מטר ובריצת שליחות 4x100 מטר ומדליית ארד בריצת 200 מטר. פמקה בול (הולנד הולנד) זכתה בשתי מדליות זהב, בריצת 400 מטר משוכות ובריצת שליחות 4x400 מטר. נואה ליילס (ארצות הברית ארצות הברית) זכה ב-3 מדליות זהב, בריצת 100 מטר, בריצת 200 מטר ובריצת שליחים 4x100 מטר חופשי. אלברו מרטין (ספרד ספרד) זכה בשתי מדליות זהב, בהליכה תחרותית ל-20 ק"מ ול-35 ק"מ. 19 באוגוסט נבחרת ארצות הברית בריצת שליחים 4x400 מטר משולב קבעה שיא עולם חדש של 3:08.80 דקות. שקארי ריצ'רדסון (ארצות הברית ארצות הברית) קבעה בגמר ריצת 100 מטר תוצאה של 10.65 שניות. שריקה ג'קסון (ג'מייקה ג'מייקה) קבעה בגמר ריצת 200 מטר תוצאה של 21.41 שניות. ארצות הברית קבעה בגמר ריצת שליחות 4x100 מטר תוצאה של 41.03 שניות. ראיין קראוזר (ארצות הברית ארצות הברית) קבע בגמר הדיפת כדור ברזל תוצאה של 23.51 מטר. דניאל סטול (שוודיה שוודיה) קבע בגמר זריקת דיסקוס תוצאה של 71.46 מטר. (*) רצו בשלב המוקדמות וזכו במדליה. (*) רצו בשלב המוקדמות וזכו במדליה. (*) רצו בשלב המוקדמות וזכו במדליה. נבחרת ישראל כללה 4 אתלטים, 1 נשים ו-3 גברים. מדיה וקבצים בנושא אליפות העולם באתלטיקה 2023 בוויקישיתוף אתר האינטרנט הרשמי של אליפות העולם באתלטיקה 2023
באצ'בורשוד

באצ'בורשוד (בהונגרית: Bácsborsód) הוא כפר בנפת באצ'אלמאש שבמחוז באץ'-קישקון בדרום מזרח הונגריה. עד לשואה הייתה בו קהילה יהודית. כמו יישובים רבים באירופה, גם בבאצ'בורשוד אוכלוסיית היישוב נמצאת בירידה. כך, בשנת 1990 חיו בכפר 1,355 תושבים ובשנת 2022 חיו בו רק 1,035 תושבים. יהודים חיו בעיירה במאה ה-19 ובמאה ה-20. מדיה וקבצים בנושא באצ'בורשוד בוויקישיתוף אתר האינטרנט הרשמי של באצ'בורשוד (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
ניו ברונסוויק (ניו ג'רזי)

ניו ברונסוויק (באנגלית: New Brunswick) היא עיר במחוז מידלסקס שבניו ג'רזי, ארצות הברית ומשמשת כבירת המחוז. העיר מהווה מרכז מסחרי למרכז ניו ג'רזי וכן כעיר אקדמית בה שוכנת אוניברסיטת ראטגרס, המוסד הגדול ביותר להשכלה גבוהה בניו ג'רזי. ההתיישבות האירופית הראשונה באזור ניו ברונסוויק החלה בשנת 1681. בתחילה ההתיישבות נקראה "הביצה של פריגמור" ובהמשך "המעבורת של איניאן". בשנת 1714 קיבלה ההתיישבות את השם ניו ברונסוויק, על שם העיר בראונשווייג הגרמנית. עקב היותה מיקום מרכזי בין ניו יורק לפילדלפיה, לאורך דרך קדומה הידועה בשם דרך המלך המהירה, ניו ברונסוויק הפכה למרכז חשוב עבור נוסעים וסוחרים קולוניאליים. ניו ברונסוויק התאגדה כעיירה ב-1736 וקיבלה מעמד של עיר ב-1784. ניו ברונסוויק ידועה בגיוון האתני שלה. בעבר רבע מהאוכלוסייה ההונגרית של ניו ג'רזי התגוררה בעיר, ובשנות ה-30 אחד מכל שלושה תושבי העיר היה הונגרי. הקהילה ההונגרית ממשיכה לתפקד כקהילה מלוכדת, כאשר 3,200 התושבים ההונגרים מהווים 8% מאוכלוסיית ניו ברונסוויק ב-1992. קהילות אסיתיות והיספאניות צומחות סביב רחוב פרנץ', ליד בית החולים האוניברסיטאי רוברט ווד ג'ונסון. בעיר היו בעבר מספר קהילות יהודיות ובתי כנסת. עם השנים, עברו רוב היהודים לעיירות הסמוכות היילנד פרק ואדיסון. בין המפורסמים שנולדו או גדלו בעיר: מייקל דאגלס, ג'יילן ברנסון, אלן גות', מל האריס, לורי הרננדז, ג'יימס פ. ג'ונסון, פלויד מייוות'ר, פול וסלי וג'יימס בררדינלי. מדיה וקבצים בנושא ניו ברונסוויק בוויקישיתוף אתר האינטרנט הרשמי של ניו ברונסוויק (באנגלית) ניו ברונסוויק, באתר אנציקלופדיה בריטניקה (באנגלית) How New Brunswick Was Born באתר העירייה. מידע יהודי ואוכל כשר בניו בראונסוויק, באתר TotallyJewishTravel ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
קבר אהרון (ירדן)

קבר אהרן בירדן הוא אחד האתרים האפשריים לציון מקום קבורתו של אהרן הכהן, אחיו של משה, על פי המסורת היהודית, הנוצרית והמוסלמית. יום מותו של אהרן, א' באב, מצוין במפורש בספר במדבר, פרק ל"ג, פסוק ל"ח. לפי התורה, ציון מקום קבר אהרן אפשרי בשני מקומות שונים. האחד, בו עוסק ערך זה, הוא המבנה בג'אבל הארון והשני הוא במוסרות. אתרים אפשריים נוספים הם בהר צין או אזור קדש ברנע. המבנה הנוכחי בג'בל הארון מתוארך לסוף המאה החמש עשרה לספירה, לתקופת שלטונו של הסולטן קלאוון. לוח עם כיתוב בערבית מעל הכניסה מציין שהמקום הקדוש נבנה על ידי מוחמד, בנו של קלאון, סולטן מצרים בפקודת אביו, בשנת 739 של ההג'רה (בערך 1363 לספירה) ושוחזר מאוחר יותר, בסביבות 1495 לספירה. המאוזוליאום מורכב מחדר וחצר קטנה. כיפה לבנה מכסה את כל החדר הראשי. בתוך אולם התפילה הקטן, מכוסה בבד ירוק, נמצאת אבן המצבה. המקום קדוש לאסלאם מאז שהנבטים ישבו בפטרה. המבנה נמצא בנקודה הגבוהה ביותר באזור פטרה בגובה 1350 מ'. השביל המוביל לציון הקבר עובר ליד שרידי מנזר וכנסייה הנמצאים במישור מתחת לפסגה. את השרידים חקרו בתחילת שנות ה-90' רוברט שיק וגלן פיטרמן, ולאחר מכן, בין השנים 1997 ועד 2002, עסק בכך פרויקט ג'בל הארון הפיני (FJHP) שחפרו במתחם וקבעו שהוא מורכב מכנסייה, קפלה וחצרות קשורות, כולל אפשרות לאכסניית צליינים. ה-FJHP מצא ראיות לכך שהכנסייה הוקדשה לקדוש אהרן. באתר שני מבנים: הראשון במידות של 13.2 מ' × 22.6 מ' בתוכנית הבזיליקה, והוא מורכב מאולם מרכזי ושני אגפים, שהופרדו בתחילה בשתי שורות בנות 7 עמודים כל אחת שהוחלפו מאוחר יותר בעמודי תמך. המרחק בין העמודים היה כ-2.50 מ'. במבנה היה מחראב פנימי עם שני חדרים צדדיים, גבוה בשתי מדרגות מעל מפלס החדר הראשי. כאשר המקום נהרס, באירוע לא ידוע, הוא נבנה מחדש ובוצעו בו שינויים, כולל הצבת עמודי תמך במקום העמודים. מצפון לבניין זה, נמצאו חורבותיה של קפלה ביזנטית. ההריסות חשפו מבנה עם אולם כניסה בגודל 6.40 מ' × 16 מ' ובו דלתות פנימיות. הקפלה נבנתה כנראה במאה ה-4 או לאחר מכן. הכנסייה היא חלק ממנזר בשטח של 75 מ' × 45 מ' ובמקום נמצאו גם שרידי שיש מהמקדש וגם רצפות ופסיפסים שתוארכו מהמאה ה-6 לספירה. הציורים בפסיפס כללו סצנות ציד של בעלי חיים טורפים וצורות גאומטריות. באתר בג'בל הארון מבקרים גם עולי רגל יהודים וגם מוסלמים. ממשלת ירדן רואה בקבר אהרן מסגד ואוסרת על תפילה יהודית במקום. באוגוסט 2019 שיתפה קבוצת תיירים מישראל סרטון שבו הם רוקדים עם ספר תורה באתר. הירדנים החרימו חפצי דת מהקבוצה וסגרו את הפסגה בפני קבוצות זרות שלא אושרו לבקר שם ממשרדי הווקף. בסוף אותה השנה הוסרו המגבלות וכיום אפשרית גישה לקבר ללא הגבלה. מדיה וקבצים בנושא קבר אהרון בוויקישיתוף Glenn Peterman and Robert Schick, תאור הסקר הארכיאולוגי שערכו פיטרמן ושיק בשנות ה-90', באתר מחלקת העתיקות של ממלכת ירדן פרויקט ג'אבל הארון הפיני, ממצאי מחקר ארכיאולוגי בין השנים 1997 ועד 2002, באתר Aaroninvuoren arkeologinen projekti (FJHP), ‏2002
אוסקר סמבראנו

אוסקר סטיבן סמבראנו פרסיאדו (בספרדית: Óscar Steven Zambrano Preciado; נולד ב-20 באפריל 2004 בסנטו דומינגו שבאקוודור) הוא כדורגלן אקוודורי המשחק בעמדת הקשר האחורי בקבוצת ליגה דפורטיבה אוניברסיטריה דה קיטו מליגת העל האקוודורית. סמבראנו גדל במחלקות הנוער של ליגה דפורטיבה אוניברסיטריה דה קיטו ואמריקה דה קיטו. בשנת 2022 החל לשחק בקבוצה הבוגרת של ליגה דפורטיבה אוניברסיטריה דה קיטו במסגרת ליגת העל האקוודורית. בעונת 2022 ערך 13 הופעות ליגה במדי המועדון, בהן הבקיע שער אחד. סמבראנו נכלל בסגל נבחרת אקוודור עד גיל 20 לטורנירים אליפות אמריקה הדרומית עד גיל 20 וגביע העולם עד גיל 20 בשנת 2023. אוסקר סמבראנו, באתר Transfermarkt אוסקר סמבראנו, באתר Soccerway אוסקר סמבראנו, באתר WorldFootball.net אוסקר סמבראנו, באתר FootballDatabase.eu אוסקר סמבראנו, באתר ESPN ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אוסקר סמבראנו".
פרת' אמבוי

פרת' אמבוי (באנגלית: Perth Amboy) היא עיר במחוז מידלסקס שבניו ג'רזי, ארצות הברית. העיר יושב על גדות מפרץ רריטאן ולכן זכתה לכינוי "העיר על המפרץ". התושבים המוקדמים ביותר של האזור היו הילידים של שבט לנאפי, שכינו את הנקודה בה שוכנת העיר "אומפוג'"(Ompoge). ב-1683 על ידי קולוניסטים סקוטיים ונקראה "ניו פרת'" על שם ג'יימס דראמונד, הרוזן הרביעי מפרת'(אנ'), בסופו של דבר שני השמות אוחדו לפרת' אמבוי. פרת' אמבוי הוקמה על ידי אמנה מלכותית ב-1718, ולאחר הכרזת העצמאות של ארצות הברית אושרה מחדש על ידי בית המחוקקים של ניו ג'רזי ב-1784. העיר הייתה בירת פרובינציית ניו ג'רזי משנת 1686 עד 1776. במהלך אמצע המאה ה-19, המהפכה התעשייתית וההגירה הגדילו את העיר, ופיתחו מגוון שכונות שבהן חיו תושבים ממגוון קבוצות אתניות. לפרת' אמבוי יש רוב היספני. במפקד האוכלוסין של 2010, האוכלוסייה ההיספאנית היוותה 78.1% מהאוכלוסייה, השנייה בגובהה במדינה, אחרי יוניון סיטי עם 84.7%. בין המפורסמים שנולדו או גדלו בעיר: ג'ון בון ג'ובי, סטנלי נורמן כהן, בראיין טיילור וריצ'י סמבורה. מדיה וקבצים בנושא פרת' אמבוי בוויקישיתוף אתר האינטרנט הרשמי של פרת' אמבוי (באנגלית) פרת' אמבוי, באתר אנציקלופדיה בריטניקה (באנגלית) Census data shows Hispanics as the largest minority in N.J. ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
קאנטרי

האם התכוונתם ל... מוזיקת קאנטרי – סגנון מוזיקלי קאנטרי קלאב – מועדון ספורט המכונה בעגה "קאנטרי"
שאק מור

שאקוול קוואמה "שאק" מור (נולד ב-2 בנובמבר 1996) הוא כדורגלן אמריקאי שמשחק בעמדת המגן הימני בקבוצת נאשוויל מה-MLS. ב-30 באוגוסט 2016, הצטרף מור לקבוצת המילואים של לבאנטה. עונה לאחר מכן, ב-30 בספטמבר 2017, הוא נכלל לראשונה בסגל הקבוצה הבוגרת למשחק ליגה נגד דפורטיבו אלאבס. ב-13 ביולי 2018, הושאל מור לשנה לקבוצת ראוס דפורטיו מליגת המשנה בספרד, אך ב-28 בדצמבר 2018 הוא היה אחד מחמישה שחקנים שעזבו את הקבוצה עקב אי תשלום שכר. ב-24 ביולי 2019, הוא חתם על חוזה לשלוש שנים בקבוצת טנריפה, גם היא מליגת המשנה בספרד. ב-19 ביולי 2022, הוא חתם בנאשוויל מליגת ה-MLS, אשר שילמה תמורשתו דמי העברה בסך של 2 מיליון דולר אמריקאי. לאחר שדחה את ההצעה לשחק בנבחרות הצעירות של נבחרת טרינידד וטובגו, החליט מור לייצג את הנבחרות הצעירות של נבחרת ארצות הברית. הוא שימש כקפטן של הנבחרת עד גיל 17 בעונת 2012/2013. הוא זומן לראשונה לסגל הנבחרת הבוגרת למשחק ידידות נגד נבחרת פרגוואי ב-18 במרץ 2018. נכלל בסגל בקופה אמריקה 2024. שאק מור, באתר Transfermarkt שאק מור, באתר Soccerway שאק מור, באתר BDFutbol שאק מור, באתר WorldFootball.net שאק מור, באתר National Football Teams שאק מור, באתר FootballDatabase.eu Shaq Moore, refuerzo para el CD Tenerife, clubdeportivotenerife Nashville SC land USMNT defender Shaq Moore in transfer from Tenerife, mlssoccer BERHALTER SELECTS 26-PLAYER ROSTER TO REPRESENT THE UNITED STATES IN 2024 COPA AMÉRICA באתר US Soccer,‏ 14 ביוני 2024, (באנגלית)
קלין אקוסטה

קלין קאי פרי-אקוסטה (נולד ב-24 ביולי 1995) הוא כדורגלן אמריקאי שמשחק בעמדת הקשר בקבוצת שיקגו פייר מה-MLS. אקוסטה ערך את הופעת הבכורה שלו בקבוצה הבוגרת של דאלאס בהפסד 3-0 מול סיאטל באוגוסט 2013. הוא שיחק בתשעה משחקים ברציפות מאוגוסט עד אוקטובר באותה עונה. העונה שלו ב-2014 הסתיימה בעקבות פציעה בברך. מראשית דרכו בקבוצה, שיחק בתפקיד המגן אך בסופו של דבר התמקד כקשר הגנתי מתחילת העונה של 2015. ב-23 ביולי 2018, אקוסטה נמכר בעסקת חליפין לקולורדו ראפידס בתמורה לשחקן דומיניק באדג'י. אקוסטה החל לשחק כקשר הגנתי בקבוצה והוא פתח ב-12 משחקי הליגה במדי קולורדו, כשמהלכם סיפק שני שערים ושלושה בישולים. ב-14 בינואר 2022, אקוסטה נרכש על ידי מועדון הכדורגל לוס אנג'לס מקולורדו ראפידס בדמי העברה של כ-1.1 מיליון דולרים אמריקאים. לקראת עונת 2024 חתם בשיקגו פייר. אקוסטה ערך את הופעת הבכורה שלו עבור נבחרת ארצות הברית במשחק ידידות נגד נבחרת איסלנד ב-31 בינואר 2016. אקוסטה כבש את שערו הראשון בנבחרת הלאומית, בניצחון 1-2 במשחק ידידות נגד נבחרת גאנה ב-1 ביולי 2017. מדיה וקבצים בנושא קלין אקוסטה בוויקישיתוף קלין אקוסטה, ברשת החברתית אקס (טוויטר) קלין אקוסטה, ברשת החברתית אינסטגרם קלין אקוסטה, באתר Transfermarkt קלין אקוסטה, באתר Soccerway קלין אקוסטה, באתר WorldFootball.net קלין אקוסטה, באתר National Football Teams קלין אקוסטה, באתר FootballDatabase.eu FC Dallas' Kellyn Acosta traded to Colorado for package including Dom Badji, mlssoccer Official: LAFC send Colorado up to $1.5 million GAM for USMNT midfielder Kellyn Acosta, mlssoccer
ג'ימי טראורה

ג'ימי טראורה (בצרפתית: Djimi Traoré; נולד ב-1 במרץ 1980) הוא כדורגלן עבר מאלי-צרפתי ששיחק בעמדת הבלם. טראורה החל את הקריירה שלו בקבוצת לאבאל המקומית, לפני שהוא הצטרף לליברפול. בעונת 2003/2004, הוא שיחק בקבוצת המילואים של ליברפול, שם הוא שימש כקפטן, וכמעט עזב את ליברפול לטובת יריבתם המקומית אברטון ביום האחרון של חלון ההעברות ב-2004. הוא כבש את השער הראשון שלו בקבוצה הבוגרת של ליברפול ב-6 בנובמבר 2003, במסגרת הסיבוב השני של הליגה האירופית נגד סטיאווה בוקרשט. במהלך השנים, טראורה הפך לשחקן קבוע בליברפול, ואף היה בהרכב הפותח של ליברפול בגמר ליגת האלופות 2005 מול מילאן. לאחר שעשה עבירה בתחילת המשחק, שהובילה לשער של פאולו מלדיני, במחצית השנייה המשחק שלו השתפר, והוא אף בלם את הכדור בקו השער על מנת למנוע שער בטוח של אנדריי שבצ'נקו. ב-2006, טראורה הופיע לראשונה בצ'רלטון אתלטיק. מאוחר יותר הוא הצטרף לפורטסמות' ולאחר מכן הושאל לבירמינגהאם סיטי. ב-2009 חתם במונקו וב-2011 באולימפיק מרסיי. טראורה כבש את שערו הראשון עבור סיאטל סאונדרס משחק במסגרת ליגת האלופות של CONCACAF. טראורה פרש ב-2014. ג'ימי טראורה, ברשת החברתית אקס (טוויטר) ג'ימי טראורה, באתר Transfermarkt ג'ימי טראורה, באתר Soccerway ג'ימי טראורה, באתר BDFutbol ג'ימי טראורה, באתר WorldFootball.net ג'ימי טראורה, באתר National Football Teams ג'ימי טראורה, באתר FootballDatabase.eu פרופיל המאמן, באתר Transfermarkt Traore seals Pompey switch, skysports Djimi Traoré à l'AS Monaco FC, asm-fc Djimi Traoré will probably always be defined by a high and low at Liverpool, theguardian
קוליברי זנוב אדום-מקור

קוליברי זנוב אדום-מקור (שם מדעי: Trochilus polytmus) הוא מין עוף טרופי קטן ממשפחת הקוליבריים האנדמי לג'מייקה והוא הציפור הלאומית שלה. הוא תואר למדע ב-1758 בידי החוקר קארולוס לינאוס והוא אחד משני מינים בסוג קוליברי זנוב לצד המין קוליברי זנוב שחור-מקור (Trochilus scitulus). אורכו של הקוליברי הזכר 22 עד 25 ס"מ ואורך הזנב שלו 10 עד 13 ס"מ, כשמשקלו 4 עד 6.5 גרם בקירוב. הנקבה קטנה יותר באורך של כ-10.5 ס"מ ומשקל של 3 עד 6.1 גרם בקירוב. הקוליברי בעל כסות נוצות ירוק-כהה עם קצוות כנפיים וזנב שחורים ראש וגב שחורים ומקור אדום כשמו שמותאם לחדירה לעומקי פרחים ארוכים והוא בעל זנב ארוך ובעל זוג גדילים שחורים ארוכים בקצותיו. הנקבות ירוקות רגילות עם בטן וחזה לבנים, כיפת ראש בצבע ירוק-מתכתי ומקור כהה ומחודד. לעומת הזנב הזנב שלה קצר בהרבה. הקוליברי הוא עוף נפוץ לאורך ג'מייקה, למעט הקצה המזרחי, בו מחליף אותו המין שחור-המקור. תפוצתו היא ביערות הרריים ויערות גשם עד לגובה 1,500 מטרים ומתרחק מאזורי חופים ומדבריות, אך נפוץ בשפלות ובהרים הגבוהים של ג'מייקה. הקוליברי הוא פעיל יום יונק צוף, בעיקר מהצמח Besleria lutea ועוד וכן הוא צד חרקים הן מהעלים והן מקורי עכביש בהם נלכדו. קוליברי זה לעיתים גוזל צוף מהפרחים לאחר שהושחתו בידי טנגרת הבננה או נקר מוצץ צהוב-בטן. בדומה למרבית הקוליבריים הוא טריטוריאלי מאוד ויתקוף מסיגי גבול, אפילו גדולים יותר ממנו. במקרים מסוימים קוליברים שולטים על עץ גדול מכיל פרחים עתירי צוף במטרה לפתות נקבות רבות להתקרב אליו. אז הוא מנפנף עבורם את זנבו הארוך תוך ריקוד אווירי כלפיה. הם מקננים בקן עשוי סיבי צמחים וקורי עכביש עם חזזיות ובונים אותו על ענף דק, כדי להקשות את הגישה לטורפים. לרוב הנקבה מטילה עד 2 ביצים ועליהם דוגרת במשך 17 עד 19 ימים, כשהגוזלים מגיעים לבגרות לאחר 19 עד 24 ימים מבקיעתם. מדיה וקבצים בנושא קוליברי זנוב אדום-מקור בוויקישיתוף קוליברי זנוב אדום-מקור, באתר ITIS (באנגלית) קוליברי זנוב אדום-מקור, באתר NCBI (באנגלית) קוליברי זנוב אדום-מקור, באתר GBIF (באנגלית) קוליברי זנוב אדום-מקור באתר הרשימה האדומה של IUCN